வாச நாள் மலரோன் அன்ன மா முனி பணி மறாத, காசு உலாம் கனகப் பைம் பூண், காகுத்தன் கன்னிப் போரில், கூசி, வாள் அரக்கர்தங்கள் குலத்து உயிர் குடிக்க அஞ்சி, ஆசையால் உழலும் கூற்றும், சுவை சிறிது அறிந்தது அன்றே. 53  தேவர்கள் மகிழ்ந்து வாழ்த்துதல்  'யாமும் எம் இருக்கை பெற்றேம்; உனக்கு இடையூறும் இல்லை; கோமகற்கு இனி நீ தெய்வப் படைக்கலம் கொடுத்தி' என்னா, மா முனிக்கு உரைத்து, பின்னர், வில் கொண்ட மழை அனான்மேல்